lflage/wiki-talks huggingface dataset:
Razgovor:Epigenetika

message: Molio bi suradnike da ne čine tako grube greške u definiranju nekog pojma. Prije je pisalo da epigenetika proučava nasljeđene promjene u genima koje nisu uzrokovane promjenom u DNK nizu. Točnije je da naslijeđene promjene koje epigenetika proučava imaju (samo) moć smanjenja ekspresije gena, bez da se sama genska informacija kvalitativno mijenja. u prethodnoj formulaciji je to bilo, najblaže rečeno, nejasno. Drugim riječima epigenetski faktori kvalitativno ne mijenjaju informaciju u samom genu, već mijenjaju aktivnost transkripcije određenog gena.
To je i logično, pošto epigenetski čimbenici djeluju preko tri osnovna mehanizma: metilacijom citozina (kad se isti nalazi blizu gvanina - tzv. CpG cjelina) u blizini promotora, kovalentne modifikacije histonskih struktura što ima za posljedicu "sakrivanje" gena od samog procesa transkripcije, te vrlo interesantan proces posttranskripcijske RNK interferencije. Jasno je da niti jedan od ova tri procesa ne mogu kvalitativno mijenjati samu gensku informaciju. Stoga: epigenetika ne proučava okolišne promjene u genima već u genskoj ekspresiji.--Dean72 (razgovor) 13:31, 11. veljače 2014. (CET)
thread_title: Temelji epigenetike
Razgovor:Ladislav Gradečak

message: " novi križni put u Marijinom vrtu ispred župne crkve Sv. Marka ev. u župi Vinica u Gornjovaraždinskom dekanatu. Petnaest postaja s prikazom Kristova križnog puta u reljefu od bakra izradio je varaždinski umjetnik Ladislav Gradečak. Slike, veličine 90 x 160 cm, smještene su u betonskim postajama, koje su postavljene polukružno uz rub uređenog vrta, kojim u središtu dominira kip Majke Božje Bezgrešne na visokom stupu, postavljenom 1990. godine nakon osamostaljenja Hrvatske." Kubura (razgovor) 07:10, 25. veljače 2014. (CET)
thread_title:  Njegovo djelo 

message: Ovaj članak krši sva pravila wikipedije, pogledajte pravila o važnosti, objektivnosti, neobjavljivanju vlastitih istraživanja,....Uz nabolju volju članak bi mogao imati 3 crte i jednu sličicu (ukoliko uopće treba biti na wikipediji). Sličnih stvaralaca može se nači u svim sredinama i ne znam zašto bi ovaj imao svoj članak na wiki. --141.136.153.56 13:07, 12. lipnja 2015. (CEST)
thread_title: Kako ovo može biti na wikipediji???
Razgovor:Euromajdan

message: Zar je link na forum paramilitarne skupine najbolji link za Euromajdan? Kao da se želi ocrniti taj prosvjed?
Čitam o tom Desnom sektoru kao o neofašistima  i gledam na BBCu priloge o njima kao batinašima  i stvarno ne mislim da bi oni trebali biti referenca za wikipedijski članak
--Manzen (razgovor) 11:29, 7. ožujka 2014. (CET)
*Desni sektor surađuje sa židovskim zajednicama širom svijeta, smatraju se isključivo nacionalistima i takvima se tretiraju od strane civiliziranog svijeta kojemu pripada i Hrvatska. Nisu antisemitski nastrojeni, ni neofašistički. Što o njima pišu zemlje trećeg svijeta, može biti navedeno, ali ih se ne može tretirati takvima samo zato jer je netko to izjavio sa svrhom ostvarivanja određenih političkih ciljeva. Njihov vođa Dmitro Jaroš (inače, kandidat za predsjednika Ukrajine) aktivno surađuje s jednim od najpoznatijih Židova u Ukrajini i Europi Igorom Kolomojskim. Izvore potraži na internetu, ima ih dosta. Hvala! --Seiko (razgovor) 08:35, 29. travnja 2014. (CEST)

message: Ne želim ulaziti u sve detalje ove promjene, ali infowars.com sigurno nije vjerodostojan izvor. Ima dovoljno slobodnih medija na svijetu, nema potrebe da posežemo za informacijama koje šire crackpotovi kao Alex Jones. --Argo Navis (razgovor) 23:42, 27. travnja 2014. (CEST)
thread_title:  Izvori 

message: Iz poštovanja prema žrtvama, radi poštivanja pravila Wikipedije i spriječavanja širenja mržnje, svako propagandno štivo, politikanstva, nagađanja ili teorije analitičara koji šire mržnju, trebaju se uklanjati. S obzirom da članak nije velik, ima dovoljno prostora da se ispišu isključivo brojne činjenice. Hvala!--Seiko (razgovor) 08:19, 29. travnja 2014. (CEST)
thread_title:  Propaganda
Razgovor:Desni sektor

message: Ponovno link na forum paramilitarne skupine? Članak onda mora biti jedostran.
Čitam o tom Desnom sektoru kao o neofašistima  i gledam na BBCu priloge o njima kao batinašima .— Prethodni nepotpisani komentar napisao je Manzen (razgovor • doprinosi) 
*Svaki zapis do sada je prethodno provjeren iako izvori nisu navedeni. Za daljnja potraživanja i zapise molim navoditi relevantne izvore. Hvala!--Seiko (razgovor) 18:58, 8. ožujka 2014. (CET)
*Izvor navedenih tvrdnji: Yarosh becomes Kremlin poster boy for extremism - Yarosh led the Right Sector organization that fought pitched battles against police in the capital and played a significant role in the success of the EuroMaidan Revolution. Now that Yarosh is going into politics, announcing his candidacy for the May 25 presidential election, his views will be scrutinized. But even his critics say that the Kremlin claims of his neo-Nazi or extremist views are grossly exaggerated, if not outright false. In fact, Yarosh supports Ukraine’s closer integration with the European Union, which upholds the values of democracy and tolerance. He also said he categorically opposes xenophobia and anti-Semitism. --Seiko (razgovor) 13:09, 14. ožujka 2014. (CET)

message: Ili je "Pravij sektor", ili je "Desni sektor", ne može oboje istovremeno. Ne vidim uopće zašto "Pravij sektor", u domaćem tisku je skoro isključivo "Desni sektor". GregorB (razgovor) 13:20, 12. veljače 2015. (CET)
replies: text: Dio u zagradama može biti ili dio imena ili razdvojba, ne može biti ni jedno ni drugo. Desni sektor, riješeno. GregorB (razgovor) 15:06, 11. prosinca 2020. (CET)
thread_title: Odlučiti o nazivu članka
Razgovor o predlošku:Bris

message: Nije jasno:
*pod kojim uvjetima se predložak smije ukloniti
*kako se odlučuje hoće li članak biti obrisan ili ne. GregorB (razgovor) 15:15, 9. ožujka 2014. (CET)
thread_title: Upute su nepotpune

message: Predložak  izgleda ne prikazuje više postavljeni razlog. Prije je funkcionirao besprijekorno. Svakom dobronamjernom suradniku zahvaljujem unaprijed na uloženom trudu u rješavanje ovog pitanja. Hvala i na razumijevanju. Lijepi pozdrav, -- Nesmir Kudilovič (razgovor) 19,57; 3. listopada 2019. (SEV)
thread_title:  Predložak ne prikazuje razlog postavljanja
Razgovor:Kronologija ustaških zločina 1941.

message: Pokušao sam s Google Translate, ali još uvijek je dosta mukotrpno, a rezultati nisu sasvim zadovoljavajući (remeti se formatiranje i sl.). Članak jest velik i nije lako prevesti ga, ali ipak nije dovoljno jednostavno istovariti sadržaj sa sh wiki. GregorB (razgovor) 15:21, 9. ožujka 2014. (CET)
Ovo je neenciklopedijsko nabrajanje saszrilo za brisanje. --Zeljko (razgovor) 00:46, 17. ožujka 2014. (CET)
replies: text: Kronologije su neenciklopedijske? Brisao bi npr. članak Kronologija raspada SFRJ? GregorB (razgovor) 23:55, 19. ožujka 2014. (CET)
thread_title: Prijevod
Razgovor Wikipedija:Korištenje taksokvira

message: Nisam obračao pažnju, ali tek sad vidim da je po svim wikipedijama uobičajeno da se u taksokviru ne navode znanstveni nazivi vrsta nego samo lokalni narodni nazivi na pojedinoim jezicima. 
Nisam vidio svrhe da to zagledam pošto sam vidio da taksokvir sadržava čak i znanstvene sinonimne nazive, to su obično oni za koje je ustanovljeno da ne pripadaju prvotno dodijeljenom rodu, nego nekom drugom. U taksokviru postoje, i treba da budu navedeni, jer je i po njima vrsta prepoznatljiva i postoje o njoj pisani podaci pod tim imenom.
No ne vidim ni sada razloga ni da tamo stoje sinonimi a ono najosnovnije, njezin pravi znanstveni naziv vrste NE.
Mislim da bi se to trebalo promijeniti. Taksokviri su davno rađeni i neki znanstveni nazivi carstava (u taksokvirima) više nisu validni. --Zeljko (razgovor) 14:13, 13. ožujka 2014. (CET)
thread_title:  Nazivi u tasokviru 

message: Postoji li mogućnost da se u taksokvir predložak doda status_system kao argument uz već postojeće status i status_bilj? Ako sam dobro shvatila trenutno je moguće koristiti samo IUCN statuse onakve kakvima su bili definirani 1994. godine (IUCN2.3), a 2001. godine IUCN je izbacio novi sustav klasificiranja (IUCN3.1) sa mrvicu izmjenjenim statusima... Na primjer, na en wiki (https://en.wikipedia.org/wiki/Template:Taxobox#Status_system) možemo vidjeti 8 različitih argumenata za status_system, međutim već i dodavanje obnovljenog IUCN sustava bi bio ogroman napredak! Plastic pony (razgovor) 18:38, 17. lipnja 2020. (CEST)
thread_title:  Status_system
Razgovor:BioGnost

message: Nedostajao je izvor koji potvrđuje izjavu da je tvrtka lider u proizvodnji imunohematoloških i imunokromatografskih in vitro dijagnostičkih proizvoda na području jugoistočne Europe; link je dodan na kraj te rečenice i na popis izvora na kraju članka. Pavle Lončar (razgovor) 09:06, 19. ožujka 2014. (CET)

message: Mislim da je tvrtka dovoljno značajna (usporediti npr. s Diskografske kuće u Hrvatskoj) da članak može ostati.  • Bonč (razgovor) • Beer a day, doctor away. •  16:23, 19. ožujka 2014. (CET)
U redu, izmjena je obavljena, rok je prošao, što slijedi? Moram urediti članak. Pavle Lončar (razgovor) 11:04, 31. ožujka 2014. (CEST)
thread_title:  Kriteriji
Razgovor Wikipedija:Ophoditelji

message: Potaknut riječju autoophođeni (v. ovdje), odlučio sam malo prošvrljati po hrvatskoj wikipediji da steknem širu sliku o svemu. Vidim da su neki bili iznenađeni preimenovanjem, no razlozi preimenovanja nedostupni su ne samo meni nego i svakom drugom wikipedijskom uredniku zbog ovoga. Molio bih da se to ubuduće ne radi. Dakle, da se izvan Wikipedije donose odluke koje će se tek tako početi provoditi na Wikipediji (veliko slovo zato što ne mislim samo na hrvatsku wikipediju).
Ako se već odlučilo jednom nazivu dati prednost i umjesto patrola (patrolni, patroler, patrolerka, patrolirati, (auto)patroliran itd.) rabiti u pravilima i smjernicama naziv ophodnja (ophodni, ophodnik, ophodnica, ophoditi, (samo)ophođen itd.), onda je umjesto riječi autopatrolirani valjalo rabiti samoophođeni bez obzira na to što je autopatrolirani stegnuto od automatski patrolirani (automatski ophođeni, ali stegnuto samoophođeni!).
Priča naravno nije gotova jer se tiče i onih koji vrše ophodnju. Nemam Anićev rječnik pri ruci da provjerim ovaj navod, ali onaj koji ophodi zove se ophodnik, a ona koja ophodi zove se ophodnica (N. B. rječnička baza i Anić). Ophoditelj i ophoditeljica nisu pogrešno tvorene riječi, ali su nepotvrđene (v. Hrvatsku jezičnu riznicu), odnosno potvrđene su trenutačno samo na hrvatskom wikipedijskom prostoru. Što se tiče ophodnika, valja uočiti i nazive trećeg i četvrtog zvanja u hijerarhiji temeljne policije od 1996. do 2001. Postoji i imenica ophodar (i ophodarka), ali njezino je značenje uglavnom ograničeno na prometni sektor (cestovni, željeznički itd.).
Dakle, ako se umjesto patrole i njezinih izvedenica odlučilo rabiti ophodnju i njezine izvedenice, onda je to valjalo učiniti s malo sluha za postojeću jezičnu tradiciju (samoophođeni, ophodnik, ophodnica, ophodnici). Ako se to ne čini, onda je bolje i ne mijenjati prvotno nazivlje (autopatrolirani, patroler, patrolerka, patroleri). Conquistador (razgovor) 11:04, 26. ožujka 2014. (CET)
thread_title:  Ophodnja, ophodni, ophodnik, (samo)ophođeni itd. 

message: Ophoditelj je viši stupanj od samoophođenog. Je li potrebno stajati u dodatnim pravima da su ophoditelji samoophođeni?Lordluka99 (razgovor) 21:07, 8. listopada 2019. (CEST)
thread_title:  Samoophođeni
Razgovor Wikipedija:Zahtjev za premještanje stranice

message: Iako je do sada bilo uobičajeno uvući zaključak, mislim da je bolje staviti ga neuvučenog, jer je iste "težine" kao i zahtjev, a da privremeni odgovor može/treba biti uvučen, kao na primjerima pr.1 ili pr.2.
replies: text: Prijedlog: konačni zaključak pisati neuvučeno.
Također, iako sam i sâm tako pisao, mislim da nije dobro reći "nije riješeno", jer je u stvari riješeno odbijanjem zahtjeva.

text: Prijedlog: ne koristiti izraz "nije riješeno", već "zahtjev odbijen" ili nešto slično.
 • Bonč (razgovor) • Radite kako vam kažem, a ne kako ja radim! •  16:57, 27. ožujka 2014. (CET)
replies: text: : Dopuna drugog prijedloga: vjerujem da većina ne zna, kao što ni ja nisam prije znao, da se u predložak  može staviti parametar, na primjer s predloženim tekstom .  • Bonč (razgovor) • Quod licet Iovi, non licet bovi. •  14:29, 28. ožujka 2014. (CET)
thread_title:  Zaključak zahtjeva
Razgovor:Drago Ćosić

message: Za pisanje biografskih članaka o sportskim novinarima uputno je pročitati kako izgledaju slični leksikografski članci, npr. Babović, Milka. Neki su navedeni podaci sasvim irelevantni za enciklopediju. Valjda će se uskoro pojaviti priručnik o stilu na hrvatskoj wikipediji (usp. Wikipedia: Manual of Style).  Conquistador (razgovor) 12:07, 28. ožujka 2014. (CET)
thread_title:  Enciklopedijski stil 

message: Smatram da ulomci "Zanimljivosti" i "Dosjetke tijekom prijenosa" nisu relevantni za enciklopedijski članak. --Hmxhmx (razgovor) 21:54, 25. siječnja 2020. (CET)
thread_title:  Relevantnost ulomaka "Zanimljivosti" i "Dosjetke tijekom prijenosa"
Razgovor o kategoriji:Manastiri u Srbiji

message: Mislim da bi trebalo preimenovati u :Kategorija:Srpski manastiri, ne srbijanski. --Argo Navis (razgovor) 21:00, 6. travnja 2014. (CEST)
replies: text: --Pera detlic (razgovor) 17:04, 3. listopada 2017. (CEST)
thread_title:  Preimenovanje
Razgovor o predlošku:Esej

message: Kaže ovaj predložak, ali esej nije (samo) pitanje stila već i sadržaja. Većina eseja (tj. članaka koji su u ovom trenutku opravdano tako označeni) ne da se popraviti samo prilagodbom stila, već je potrebno izrezati i izbaciti subjektivno pisane dijelove van i uvesti pouzdane izvore. Da rezimiram:
# Stil
# WP:NG
# WP:NI
Ne bi bilo loše proširiti tekst predloška i na točke 2. i 3. GregorB (razgovor) 18:53, 10. travnja 2014. (CEST)
replies: text: U gornju rečenicu dodao sam "i sadržajno". Nije bogzna što, ali nemam bolju ideju zasad. GregorB (razgovor) 18:37, 12. svibnja 2014. (CEST)
thread_title: "Pomozite popraviti ovaj članak prema pravilima i smjernicama Wikipedije tako da stilski bude primjeren enciklopediji."
Razgovor:Saba (otok)

message: Predlažen preimenovanje članka u "Saba" iz par razloga. Saba preciznije označava samo značenje tj. glavno značenje pojma je otok Nizozemskih Antila. S obzirom na ostale Wikipedije i broj poveznica koje vode na članak Saba na našoj Wikipediji, otok kao glavno značenje bilo bi najbolje rješenje. Trenutno preusmjeravanje bi se riješilo predloškom . Više informacija u prethodnoj raspravi o samom preusmjeravanju. Zanima me mišljenje ostalih suradnika. BlackArrow (razgovor) 00:28, 22. travnja 2014. (CEST)
thread_title:  Bolji naslov
Razgovor:Novosadska skupština

message: Skupštini su prisustvovala 2 Hrvata a ne 89. Bunjevaca je bilo 84. Takođe tu su i tri Šokca, a ona recenica frapanta je činjenica da je bilo toliko i toliko Nijemaca i Mađara zvuči baš enciklopedijski. Самарџија (razgovor) 00:36, 24. travnja 2014. (CEST)

message: "Frapantna je činjenica da je na tom području bilo Nijemaca i Mađara zajedno dva puta više od Srba, a da su oni imali 7, a Srbi 578 delegata"... Namerno se ignoriše činjenica da je skupšitina održana 1918. godine, dakle nakon poraza Austro-Ugarske u svetskom ratu koji je započela agresijom na Srbiju. Nisu isti odnosi kada se pobedi i kad se izgubi u ratu, inače se nebi ni ratovalo.
thread_title: Frapantno

message: Skupština se zvala "Velika narodna skupština Srba, Bunjevaca i ostalih Slovena u Banatu, Bačkoj i Baranji"...tako da rečenica "Frapantna je činjenica da je na tom području bilo Nijemaca i Mađara zajedno dva puta više od Srba, a da su oni imali 7, a Srbi 578 delegata"..pokazuje ili da autor smatra Nemce i Mađare slovenskim narodima ili da je krajnje zlonameran.
thread_title: Elementarno neznanje
Razgovor o kategoriji:Taekwondo

message: Otvorio bih podkategoriju za sportaše. Kako da je nazovem? Taekwondoisti? Taekwondo borci? --Argo Navis (razgovor) 09:36, 25. travnja 2014. (CEST)
replies: text: "Taekwondoisti" je rijetko i nespretno, "taekwondo borci" nešto češće ali podjednako nespretno. Na hrt.hr, na primjer, postoji potvrda za oboje. Malo bih bio naklonjeniji ovo drugom, ipak nije sasvim bez presedana (usp. "sumo hrvači"). GregorB (razgovor) 23:29, 27. travnja 2014. (CEST)

text: , tekvandoaši. Žene su, usput budi rečeno, tekvandoašice. Nemoj me samo pitati koji mi je jezični priručnik pomogao u ovoj prosudbi jer odgovora dobiti nećeš. Jezični se priručnici ionako bave prečim poslovima (neću ili ne ću, pogreška ili pogrješka, sveci ili svetci i ostalim životno važnim dvojbama).  Conquistador (razgovor) 23:34, 27. travnja 2014. (CEST)
replies: text: : Ha ha, od dva lingvista dobio si tri mišljenja... :-D Šalu na stranu - Conquistador dobro sugerira, "tekvandoaši" zaista imaju solidnu potvrdu, a i riječ bolje zvuči, osim što je pisanjem prilagođena jeziku. GregorB (razgovor)
replies: text: :: Ja idem leć, vi slobodno otvorite kategoriju. ;) --Argo Navis (razgovor) 23:52, 27. travnja 2014. (CEST)

text: ::Tekvandoaši otvoreni! ;) , konačno da je netko počeo postavljati prava jezična pitanja! ;) I da... laku noć! :) Conquistador (razgovor) 00:10, 28. travnja 2014. (CEST)

text: ::Zaboravih napisati i pridjev – tekvandoaški (koji se odnosi na tekvandoaše). ;) Pridjev od taekwondoa bio bi – tekvandoski (koji se odnosi na taekwondo; usp. hokej i hokejski, ragbi i ragbijski itd.). Zašto onda imamo Hrvatski taekwondo savez, a ne Hrvatski tekvandoski savez? Ili u HTS-u nisu čuli za IHJJ () ili su čuli, ali na odgovor još čekaju zbog drugih stvari (v. preča posla )!? Conquistador (razgovor) 00:31, 28. travnja 2014. (CEST)
thread_title:  Ime kategorije
Razgovor:Milan Kujundžić

message: milan kujundžić nije rođen 27.4. nego 17.4.
molimo nadležne koji su mu pisali wikipediju da se uozbilje i promjene taj datum— Prethodni nepotpisani komentar  je 46.188.255.112 (razgovor • doprinosi) 10:05, 27. travnja 2014.
replies: text: Ozbiljnost se ogleda kroz izvore u članku, koji govore da je on rođen 27., a ne 17. travnja. Ukoliko imate vjerodostojan izvor za Vašu tvrdnju, bilo bi lijepo da ga podijelite s nama. Hvala na razumijevanju.--MaGa 10:47, 27. travnja 2014. (CEST)
Ne vjerujem da službene stranice Kujundžićeve stranke imaju pogrešan datum rođenja. Hrvatska zora Fraise J. (razgovor)
thread_title:  Datum rođenja
Razgovor:Prva proleterska brigada NOVJ-a

message: Trebalo bi rabiti naziv časnik. U nazivlju JNA riječ "časnik" bila je proskribirana i tijekom postojanja socijalističke Jugoslavije nitkom nije smjelo ni pasti na pamet upotrijebiti tu riječ u vojnom smislu. Kad je dr Šreter u Hrvatskoj napisao "umirovljeni časnik JNA", dobio je zatvorsku kaznu. Što bi tek bilo da je to napisao u Rankovićevo doba ili u neposrednom poraću?
Drugi svjetski rat na prostoru Hrvatske imao je elemente socijalističke revolucije, oslobodilačkog i građanskog rata. Hrvatske antifašističke opcije koje nisu podlijegale velikosrpskoj hegemoniji iz Kraljevine Jugoslavije, a čiji su se elementi osjećali i u NOVJ, borile su se za hrvatsko nazivlje, kako tijekom, tako i poslije rata. 
Primjer hrvatske borbe je Vladimir Nazor, a indikativne su odluke ZAVNOH-a, gdje je jasno naznačeno da se dokumenti moraju pisati na četiri jezika: hrvatskom, makedonskom, slovenskom i srpskom. U manje od desetljeća poslije naglašavanje različitosti hrvatskog od srpskog i ustrajavanje na posebnom hrvatskom nazivlju proglašavano je kontrarevolucionarnim, reakcionarnim, buržoaskim, antijugoslavenskim, ustaškim. Inozemni tisak u Drugom svjetskom ratu izvješćivao je jednako o svakoj vojsci u građanskom ratu u Hrvata, svima su časnici bilo koje od strana bili - časnici (officers, Offizier...), nazivlje je bilo isto. Kubura (razgovor) 04:12, 6. svibnja 2014. (CEST)
Općenito, uvijek podržavam korištenje hrvatskog nazivlja gdjegod je to moguće, ali mislim da je to u ovom konkretnom slučaju promašeno. NOVJ je svoj časnički kadar zvala "oficiri" i to je specifični naziv za ovu vojsku. Nema smisla koristiti hrvatsko nazivlje, kad te konkretne vojne snage imaju specifičan naziv za ovu kategoriju. Kao što kod starorimskih vojnih snaga koristimo pojam "centurion", a ne "satnik"; kao što koristimo pojam "feldmaršal", a ne "general bojnik" (ili što već); ili kod četničkih vojnih postrojbi koristimo pojam "vojvoda", a ne "bojnik"; tako i za časnički kadar NOVJ mislim da bi trebalo koristiti pojam "oficir", jer je to kao što sam već naveo specifični naziv za ovu kategoriju u toj vojsci. To nema veze sa zatiranjem hrvatskog jezika, mislim da je jednostavno točnije.--Dean72 (razgovor) 13:55, 6. svibnja 2014. (CEST)
replies: text: Deane, oficir ili časnik je osoba s akademskim obrazovanjem neovisno o činu, a feldmaršal, vojvoda i general bojnik su časnički (ili oficirski) činovi. To su dvije različite stvari. Ista stvar je s riječju komandant: je li zapovjednik postrojbe Američke vojske (jugoslavenske, turske ili južnoafričke) zapovjednik ili komandant?--MaGa 14:21, 6. svibnja 2014. (CEST)
thread_title:  Časničko osoblje
Razgovor:Umejskolaponski jezik

message: Ako postoje umejski Laponci (umejski Saami), onda bi njihov jezik morao biti umejskolaponski ili umejskosaamski. Po istoj onoj logici kojom gradišćanski Hrvati govore gradišćanskohrvatski. Conquistador (razgovor) 16:07, 4. svibnja 2014. (CEST)
Čekao sam nečiji prijedlog jer nisam htio izmišljati nepostojeće harvatske nazive. Nazivlje na je u svim granama znanosti ispod minimuma. Možda bolje umejski laponski, ili još bolje stavi oba naziva --Zeljko (razgovor) 16:22, 4. svibnja 2014. (CEST)
 *Slično kao što imamo brazilski portugalski ili američki erngleski --Zeljko (razgovor) 16:25, 4. svibnja 2014. (CEST)
replies: text: Brazilski portugalski ili američki engleski zapravo su inačice engleskog, a ovdje je riječ o jeziku umejskih Laponaca. Naime, analogija s brazilskim portugalskim ili američkim engleskim da bi bila potpuna pretpostavljala bi postojanje brazilskih Portugalaca ili američkih Engleza kao jezičnih skupina što jednostavno nije točno. Stoga ću radije staviti samo umejskolaponski. Ako se pojavi koji laponist, možda i ispravi ako sam nešto pogrešno zaključio. Conquistador (razgovor) 17:10, 4. svibnja 2014. (CEST)
thread_title:  Ime jezika
Razgovor:Synlab

message: Synlab Hrvatska izdao je dopusnicu za objavu općeg sadržaja o poliklinici na stranicama Wikipedia Hrvatska.— Prethodni nepotpisani komentar  je Hawk (razgovor • doprinosi) 11:21, 10. svibnja 2014.‎
Hawče, ima li koja poveznica na URL na tu Synlabovu dopusnicu? Ili se radi o e-pošti? Kubura (razgovor) 05:25, 11. svibnja 2014. (CEST)
Sa Synlabove stranice , na dan 18. svibnja 2014. u 03:59:
Copyright
Sadržaj i svi elementi web stranice su vlasništvo Synlab Hrvatska - poliklinika / www.synlab.hr. Neovlašteno kopiranje sadržaja nije dozvoljeno osim uz isključivo odobrenje Synlab Hrvatska.
Dio sadržaja koji se odnosi na opće informacije o Synlabu Hrvatska ima dozvolu objave na hrvatskoj verziji Wikipedije.
Foto: Shutterstock.com, Webmaster.hr, Synlab.hr
Web izrada: Webmaster.hr

message: Članak nije dobio podršku i po tome bi trebao biti obrisan 24. svibnja 2014. Rekao bih da je tvrtka dovoljno značajna i da može imati članak. Ali sadržaj u ovom obliku nije prihvatljiv jer sliči reklami. Stoga sam produžio rok za sređivanje članka za 7 dana. -- Bonč (razgovor) • Tagline: Wikipedija je slobodna enciklopedija koju svatko može uređivati. •  16:16, 26. svibnja 2014. (CEST)
thread_title:  Reklama 

message: Napravljene su izmjene i dodane nove informacije. Nadam se da sam uklonio sve što bi moglo aludirati na nekakvu reklamu. Ako je nešto sporno, otvoren sam za prijedloge.
— Prethodni nepotpisani komentar  je Hawk (razgovor • doprinosi) 13:51, 30. svibnja 2014.
thread_title:  Izmjene
Razgovor:Borislav Pelević

message: U clanku o Borislavu Pelevicu stoji da je odlikovan Srebrnom i Zlatnom medaljom za hrabrost "Milos Obilic" u agresiji na Hrvatsku i BiH. On je bio radikal i tim se uvijek dicio. Je li zbilja treba u ovakvim slucajevima navesti koja odlikovanja je dobio, bilo on, pop Djujic ili neko treci?--El hombre (razgovor) 14:45, 13. svibnja 2014. (CEST)
thread_title: Medalje, odlicja, toke i sl.